CELEX: 62022TN0017
Language: mt
Date: 2022-01-08 00:00:00
Title: Kawża T-17/22: Rikors ippreżentat fit-8 ta’ Jannar 2022 – Tóth vs Il-Kummissjoni

21.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 84/53
            
         
      Rikors ippreżentat fit-8 ta’ Jannar 2022 – Tóth vs Il-Kummissjoni
      (Kawża T-17/22)
      (2022/C 84/74)
      Lingwa tal-kawża: l-Ungeriż
      
         Partijiet
      
      
         Rikorrent: Bertalan Tóth (Pécs, l-Ungerija) (rappreżentanti: Á. Baratta u B. Czudar, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Uffiċċju Ewropew ta’ Kontra l-Frodi (OLAF) li jirrifjuta l-aċċess għad-dokument intitolat “Rapport final de l’Office européen de lutte antifraude (OLAF) OF/2015/0034/B4 relatif aux activités d’éclairage public de Élios Innovatív Zrt.” billi naqas milli jiddeċiedi, fil-perijodu stabbilit fl-Artikolu 8(1) tar-Regolament Nru 1049/2001 (1), fuq it-talba konfermattiva għal aċċess imressqa mir-rikorrent;
               
            
                  —
               
               
                  tikkundanna lill-konvenuta għall-ispejjeż tal-proċeduri.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq l-allegazzjoni ta’ ksur tal-obbligu ta’ motivazzjoni
                  
                              —
                           
                           
                              L-OLAF kiser l-obbligu tiegħu ta’ motivazzjoni billi rrifjuta, mingħajr raġunijiet legali, l-aċċess għad-dokument intitolat “Rapport final de l’Office européen de lutte antifraude (OLAF) OF/2015/0034/B4 relatif aux activités d’éclairage public de Élios Innovatív Zrt.”
                           
                        
            
                  2.
               
               
                  It-tieni motiv ibbażat fuq l-allegazzjoni li r-rifjut tat-talba għal aċċess ma huwiex konformi mal-liġi.
                  
                              —
                           
                           
                              L-OLAF irrifjuta t-talba għal aċċess mingħajr ma kien konformi ma ebda waħda mill-eċċezzjonijiet previsti fl-Artikolu 4 tar-Regolament Nru 1049/2001 li jiġġustifikaw ir-rifjut tat-talbiet għal aċċess.
                           
                        
            
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).